CELEX: 62013CN0272
Language: sk
Date: 2013-05-21 00:00:00
Title: Vec C-272/13: Návrh na začatie prejudiciálneho konania, ktorý podala Commissione Tributaria Regionale per la Toscana (Taliansko) 21. mája 2013 — Equoland Soc. coop. arl/Agenzia delle Dogane

20.7.2013   
            
            
               SK
            
            
               Úradný vestník Európskej únie
            
            
               C 207/32
            
         Návrh na začatie prejudiciálneho konania, ktorý podala Commissione Tributaria Regionale per la Toscana (Taliansko) 21. mája 2013 — Equoland Soc. coop. arl/Agenzia delle Dogane
   (Vec C-272/13)
   2013/C 207/53
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Commissione Tributaria Regionale per la Toscana
   
      Účastníci konania pred vnútroštátnym súdom
   
   
      Žalobca: Equoland Soc. coop. arl
   
      Žalovaný: Agenzia delle Dogane — Ufficio delle Dogane di Livorno
   
      Prejudiciálne otázky
   
   
               1.
            
            
               Postačuje prepustenie dovážaného tovaru do iného režimu uskladňovania, než je režim colného uskladňovania podľa článku 16 šiestej smernice Rady 77/388/EHS (1) zo 17. mája 1977 a článkov 154 a 157 smernice 2006/112/ES (2), t. j. do režimu uskladňovania na účel DPH, na to, aby sa umožnilo oslobodenie od zaplatenia DPH pri dovoze aj v prípade, že tovar je v sklade iba zadokumentovaný a nie fyzicky uskladnený?
            
         
               2.
            
            
               Bránia šiesta smernica Rady 77/388/EHS a smernica 2006/112/ES tomu, aby členský štát vyberal DPH pri dovoze napriek tomu, že táto daň sa vyrovnala — na základe omylu alebo nezrovnalosti — v rámci prenesenia daňovej povinnosti prostredníctvom samozaúčtovania a súčasného zápisu do registra predajov a nákupov?
            
         
               3.
            
            
               Porušuje požiadavka členského štátu vybrať DPH, ktorá sa vyrovnala v rámci prenesenia daňovej povinnosti prostredníctvom samozaúčtovania a súčasného zápisu do registra predajov a nákupov, zásadu neutrality DPH?
            
         
      (1)  Šiesta smernica Rady zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 009/001, s. 23).
   
      (2)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1).